

PROJEKTS

LĒMUMS

Cēsīs, Cēsu novadā

24.07.2025. Nr.\_\_\_

**Par piekrišanu zemes iegūšanai īpašumā**

Cēsu novada pašvaldībā (turpmāk – Pašvaldība) 2025. gada 20. jūnijā saņemts Uzņēmumu reģistrā reģistrētas biedrības “Cerību centrs”, reģistrācijas Nr.40008082236, juridiskā adrese Akas iela 13, Rīga, LV-1011 (turpmāk - Iesniedzēja) iesniegums (reģistrēts pašvaldībā ar Nr. 6.2-9/2025/4907), ar kuru lūdz Pašvaldību, pamatojoties uz likuma “Par zemes privatizāciju lauku apvidos” (turpmāk – Likums) 30. pantu, izsniegt izziņu par nekustamā īpašuma “Madaras”, kas atrodas Liepas pagastā, Cēsu novadā, kas sastāv no vienas zemes vienības ar kadastra apzīmējumu 42600030173 ar kopējo zemes platību 0,5215 ha un divām būvēm ar kadastra apzīmējumiem: 42600030173001 un 42600030173002, nekustamā īpašuma kadastra Nr.4260 003 0173 (turpmāk - Nekustamais īpašums) iegūšanu īpašumā uz Nekustamā īpašuma pirkuma līguma pamata. Nekustamā īpašuma sastāvā ir lauksamniecības zeme. Nekustamā īpašuma izmantošanas mērķis netiek mainīts un atbilst Pašvaldības teritorijas plānojumam.

Izvērtējot pašvaldības rīcībā esošo informāciju, dome konstatē sekojošo:

1. likuma ,,Par zemes privatizāciju lauku apvidos” (turpmāk- Likums) 28.pantā ir uzskaitīti darījuma subjekti, kuri zemi var iegūt īpašumā, savukārt, šā panta ceturtajā daļā ir noteikts, ka darījuma subjekti, kuri nav minēti šā panta pirmajā daļā, zemi var iegūt īpašumā, ievērojot Likuma 29. pantā noteiktos ierobežojumus un 30. pantā noteiktajā kārtībā;
2. ievērojot Likuma 30. pantā noteikto, Cēsu novada pašvaldības dome izskata iesniegumu un dod piekrišanu zemes iegūšanai īpašumā;
3. saskaņā ar Liepas pagasta zemesgrāmatas nodalījuma Nr.1000 0012 8484 datiem īpašuma tiesības uz Nekustamo īpašumu ir nostiprinātas uz Nekustamā īpašuma pārdevējas – Latvijas Apvienotās Metodistu Baznīcas, vārda;
4. uz Iesniedzēju nav piemērojami Likuma 29. pantā noteiktie ierobežojumi, jo saskaņā ar Priekuļu apvienības teritorijas plānojumu 2017.-2029.gadam, Nekustamajam īpašumam noteikts lietošanas mērķis – lauksaimniecības zeme un uz Iesniedzēja vārda Latvijā nav reģistrēti citi nekustamie īpašumi, kuru sastāvā ir lauksaimniecības zeme;
5. zemes izmantošanas mērķis nav pretrunā ar Priekuļu apvienības teritorijas plānojumā 2017.-2029.gadam noteikto. Saskaņā ar valsts Zemes dienesta kadastra informācijas sistēmas datiem, nekustamā īpašuma lietošanas mērķi ir komercdarbības objektu apbūves zeme (0801) un vienstāva un divstāvu dzīvojamo māju apbūves zeme (0701).

Ņemot vērā iepriekš minēto un pamatojoties uz Likuma “Par zemes privatizāciju lauku apvidos” 28.panta pirmās daļas 7.punktu, 28.1panta pirmās daļas 2.punktam, 29. panta ceturto daļu, 30. panta otro daļu, 2014.gada 2.decembra Ministru kabineta noteikumu Nr.748 „Noteikumi par lēmumu pieņemšanu darījumiem ar lauksaimniecības zemi” 2. punktu un 4. punktu, 6.3. apakšpunktu, Cēsu novada domes Uzņēmējdarbības un attīstības komitejas 10.07.2025. atzinumu (protokols Nr.7), Cēsu novada dome nolemj:

1. Izsniegt biedrībai “Cerību centrs”, reģ.Nr.40008082236, juridiskā adrese Akas iela 13, Rīga, LV-1011, izziņu par piekrišanu nekustamā īpašuma “Madaras”, Liepas pagasts, Cēsu novads, ar kadastra Nr.4260 003 0173, kas sastāv no vienas zemes vienības ar kadastra apzīmējumu 4260 003 0173, 0.5215ha platībā, un divām būvēm ar kadastra apzīmējumu 4260 003 0173 001 un 4260 003 0173 002, iegūšanai īpašumā.

Sagatavoja J.Pētersons